Document ID: /roh_data/filtered/swiss_laws_in_ROHinterleaved.jsonl.gz/4857

This text was translated from EN into Rumantsch Grischun.

For the fulfilment of its mandate as stipulated in the Federal Decree, the investigation committee has the same rights to information as the delegations to the supervisory committees (Art. 150 and 153–156).  In individual cases, the investigation committee may appoint an investigating officer to gather evidence. Investigating officers shall work in accordance with the mandate and the directives of the committee. The investigation committee is not permitted to delegate the right to interview witnesses to the investigating officers. Persons questioned by the investigating officer have the right to refuse to make a statement or to hand over documents. In such cases, such persons shall be interviewed by the investigation committee. For the gathering of evidence, Articles 42–48 and 51–54 of the Federal Act of 4 December 1947 on Federal Civil Procedure apply by analogy, provided there is no provision to the contrary in this Act. SR 273

Per ademplir sia incarica fixada en il conclus federal ha la Cumissiun d’inquisiziun ils medems dretgs da survegnir infurmaziuns sco las delegaziuns da las Cumissiuns da surveglianza (art. 150 e 153–156). Per registrar las cumprovas po la Cumissiun d’inquisiziun engaschar en il cas singul incumbensads d’inquisiziun. Ils incumbensads d’inquisiziun lavuran tenor l’incumbensa e tenor las directivas da la cumissiun. Il dretg d’interrogar perditgas na po la Cumissiun d’inquisiziun betg delegar als incumbensads d’inquisiziun. Las persunas che vegnan interrogadas d’incumbensads d’inquisiziun han il dretg da refusar da far deposiziuns sco er da consegnar documents. En quest cas vegnan las persunas interrogadas da la Cumissiun d’inquisiziun. Per registrar las cumprovas vegnan applitgads tenor il senn ils artitgels 42–48 e 51–54 da la Lescha federala dals 4 da december 1947 davart la procedura civila, uschenavant che questa lescha na dispona nagut auter. SR 273